Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9330

c) a kijelző áttekinthetőségét hátrányosan ne befolyásolja. Megjegyzés. - Mindegyik térképjel kiegészíthető további részletekkel a kijelző eszköz felbontó képességének függvényében, azonban semmiféle kiegészítő részlet nem változtathatja meg az illető jel alapvető felismerhetőségét. 20.3.5 Kijelző készülék 20.3.5.1 A megjelenített térkép valós mérete túlzott mértékű “lapozgatás” nélkül legyen elegendő a 20.2-ben előírt információk kijelzéséhez. 20.3.5.2 A kijelző legyen képes pontosan megjeleníteni a 2. Függelék – ICAO térképjelek-ben előírt elemeket. 20.3.5.3 Az ábrázolási mód biztosítsa, hogy a kijelzett információ a szemlélő számára tisztán látható legyen a pilótakabin természetes és mesterséges fényviszonyai között. 20.3.5.4 A kijelző fényereje a repülő személyzet által legyen szabályozható. 2007/70/II. szám 20.4 Adat biztosítás és frissítés 20.4.1 A kijelző által alkalmazott adatok biztosítása és frissítése legyen egyezésben a légiforgalmi adat minőségbiztosítási rendszer követelményeivel. Megjegyzés. - a légiforgalmi adat minőségbiztosítási rendszer követelményeit illetően lásd a 2. Fejezet 2.17 pontját és a 15. Annex 3. Fejezetének 3.2 pontját. 20.4.2 A rendszer legyen képes automatikusan elfogadni a meglévő adatok engedélyezett frissítéseit. Olyan eszközt kell biztosítani, amely garantálja, hogy az engedélyezett adatok és ezen adatok minden vonatkozó frissítése megfelelő módon töltődjön be a kijelzőbe. 20.4.3 A meglévő adatok manuálisan bevitt engedélyezett frissítéseit a rendszer az adatok végső elfogadását megelőző egyszerű hitelesítő eszközökkel legyen képes elfogadni. A képernyőn legyen megkülönböztethető a manuálisan bevitt frissítés az engedélyezett adattól és az engedélyezett frissítésektől és az a kijelző áttekinthetőségét ne rontsa. 20.4.4 Nyilvántartást kell vezetni minden frissítésről, beleértve az alkalmazás dátumát és időpontját is. 20.4.5 A rendszer tegye lehetővé a repülő személyzet számára a frissítések kijelzését oly módon, hogy a személyzet áttekinthesse a frissítés tartalmát és meghatározhassa, hogy azokat a rendszer befogadta. 20.5 Teljesítmény ellenőrzések, működési rendellenesség riasztások, jelzések 20.5.1 Eszközt kell biztosítani a főbb funkciók fedélzeti ellenőrzésének végrehajtásához. Hiba esetén az ellenőrzés eredményeképp arról szóló tájékoztatónak kell megjelennie, hogy a rendszer mely része hibás. 20.5.2 A rendszer meghibásodás esetére megfelelő riasztást, vagy jelzést kell biztosítani. 20.6 Tartalékoltsági megoldások Az ICAO Elektronikus Légiforgalmi Térkép Megjelenítő meghibásodásának esetén a biztonságos navigálás érdekében a megfelelő tartalékoltsági megoldásnak magában kell foglalnia a következőket:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes